KBS รูด 6% วิตกงบฯ Q3/60 ไม่ฟื้น ขาดทุนเพิ่ม 11 ล้านบาท!
KBS รูด 6% วิตกงบฯ Q3/60 ไม่ฟื้น! ขาดทุนเพิ่ม 11 ล้านบาท! ล่าสุด ณ เวลา 10.45 น. ราคาอยู่ที่ 6.50 บาท ลบ 0.40 บาท หรือ 5.80% สูงสุดที่ 6.75 บาท ต่ำสุดที่ 6.50 บาท มูลค่าซื้อขายที่ 2.20 ล้านบาท
3 พ.ย. 2560

ผู้สื่อข่าวรายงานว่า ราคาหุ้นบริษัท น้ำตาลครบุรี จำกัด (มหาชน) หรือ KBS ณ เวลา 10.45 น. ราคาอยู่ที่ 6.50 บาท ลบ 0.40 บาท หรือ 5.80% สูงสุดที่ 6.75 บาท ต่ำสุดที่ 6.50 บาท มูลค่าซื้อขายที่ 2.20 ล้านบาท ขณะที่ดัชนีตลาดหุ้นไทยโดยรวมบวก 0.05%

โดยราคาหุ้น KBS ปรับตัวลงแรงหลังจากรายงานผลการดำเนินงานไตรมาส 3/60 สิ้นสุดวันที่ 30 ก.ย.60 (รวมบริษัทย่อย) มีผลขาดทุนสุทธิ 221.68 ล้านบาท หรือขาดทุนสุทธิ 0.37 บาทต่อหุ้น ขาดทุนเพิ่มขึ้น 5% เมื่อเทียบกับช่วงเดียวกันเมื่อปีก่อนมีผลขาดทุน 209.99 ล้านบาท หรือขาดทุนสุทธิ 0.35 บาทต่อหุ้น